Kopruchowate, Kopruchy (uać.: "Culicidae") to je familijo chrobokōw ze řyndu muchōwkōw, kero wystympuje na coukim świecie. Znōmych je 40 zortōw a ōng. 3,5 tyś. gatōnkōw s tyj familije. Kopruchowate sōm zwiōnzane ze střodowiskym wodnym, skiž tygo co we wodzie rozwijajōm sie jejich larwy. Dozdřaue kopruchy majōm aparat gymbowy kujōnco-ssōncy, jejich samice cyckajōm krew niykeryj gadziny a tyž čowieka, zaś samce za joduo majōm nektar ze kwiotōw. We Ojropie nojbaři pospolity je kopruch břynčōncy. Niykere gatōnki, nojbaři tropikalne, roznošōm roztomajte niymoce, ôsobliwie malaryjo a žōuto febra.